Source: http://www.vyvlastnenie.sk/clanok/a/chronologicky-prehlad-2-zrus/
Timestamp: 2018-07-23 04:09:51+00:00
Document Index: 5077219

Matched Legal Cases: ['súd ', 'súd ', 'súd ', 'súd ', 'Súd ', 'Súd ', 'súd ', 'súd ', 'súd ']

Chronologický prehľad 2. zrušenia výstavby Nábrežnej komunikácie
Podrobnosti k článku Najvyšší súd zrušil výstavbu obchvatu Prešova.
(Podrobnosti k článku Najvyšší súd zrušil výstavbu obchvatu Prešova.)
Okresný úrad v Prešove vydáva vyjadrenie, že projektová dokumentácia pre Nábrežnú komunikáciu je v súlade s územným rozhodnutím.
Krajský úrad v Prešove oznamuje, že Slovenská správa ciest (SSC) požiadala o vydanie stavebného povolenia pre 379-metrový úsek Nábrežnej komunikácie. Oznam však neposiela nikomu z dotknutých občanov. Oznam je na 15 dní vyvesený na úradnej tabuli úradu.
Informácie zverejnené v tom čase:
7. 6. 2002 Začalo sa druhé stavebné konanie pre Nábrežnú komunikáciu
Občania podávajú pripomienky a námietky. Namietajú nesplnenie podmienok územného rozhodnutia a ďalšie nedostatky v dokumentácii stavby.
Krajský úrad prerušuje stavebné konanie a nariaďuje SSC, aby do 30-tich dní odstránila 6 závažných nedostatkov.
17. 7. 2002 Proces stavebného konania druhej etapy Nábrežnej komunikácie opäť rezonuje vo verejnosti
29. 7. 2002 Krajský úrad prerušil stavebné konanie k druhej etape výstavby Nábrežnej komunikácie
4. 8. 2002 Druhé stavebné konanie pre Nábrežnú komunikáciu bolo prerušené na 30 dní
13. 10. 2002 Obidve stavebné konania sú stále prerušené. Na čo čakajú úradníci?
Krajský úrad vydáva stavebné povolenie. Dobu realizácie stavby stanovuje na obdobie 11/2002 až 10/2003. Všetky závažné pripomienky občanov označuje ako neopodstatnené a zamieta ich. Rozhodnutie o povolení stavby však neposiela nikomu z dotknutých občanov. Rozhodnutie je na 15 dní vyvesené na úradnej tabuli.
2. 1. 2003 379-metrový úsek Nábrežnej komunikácie bol povolený
Občania podávajú odvolanie proti rozhodnutiu o povolení stavby. Namietajú, že stavba je situovaná v rozpore s územným rozhodnutím, že nie sú splnené podmienky územného rozhodnutia a upozorňujú na nezákonné pochybenia úradov.
Krajský úrad vylučuje občanov z povoľovacieho konania, aby sa nemusel zaoberať ich pripomienkami.
Ministerstvo dopravy rozhoduje, že občania sú účastníkmi stavebného konania.
Ministerstvo dopravy oznamuje predĺženie lehoty na rozhodnutie o stavebnom povolení "z dôvodu zvlášť zložitej veci".
1. 3. 2003 Ministerstvo dopravy si predĺžilo lehotu na rozhodnutie o Nábrežnej komunikácii
Ministerstvo dopravy zamieta všetky odvolania občanov a označuje ich za neopodstatnené. Stavebné povolenie potvrdzuje v celom rozsahu a konštatuje, že sa nezistilo žiadne porušenie zákona. Doslova sa v rozhodnutí píše, že "Po úplnom zistení skutočného stavu veci dospelo (ministerstvo) k záveru, že napadnuté rozhodnutie nie je potrebné zrušiť alebo zmeniť, nakoľko ministerstvo nezistilo v napadnutom rozhodnutí, ani v konaní, ktoré mu predchádzalo, také nedostatky, pre ktoré by sa rozhodnutie muselo považovať za nesprávne."
29. 3. 2003 Stavebné povolenie na Nábrežnú komunikáciu ministerstvo potvrdilo
Dotknutí občania podávajú na najvyšší súd hromadnú žalobu proti ministerstvu dopravy.
22. 10. 2003 Nedokončená Nábrežná komunikácia má na konte prvú obeť
Najvyšší súd na verejnom pojednávaní vyhlasuje rozsudok. Žalobu občanov uznáva ako dôvodnú v plnom rozsahu a napadnuté stavebné povolenie zrušuje. Súd konštatuje porušenie zákona zo strany ministerstva, krajského úradu a aj okresného úradu. Súd zistil, že ministerstvo sa nezaoberalo pripomienkami občanov a nemalo zistený skutočný stav veci. Rozsudok je vyhlásený ústne a v tom ešte nie je právoplatný.
Najvyšší súd doručuje písomné vyhotovenie rozsudku ministerstvu a žalujúcim občanom. Ministerstvo dopravy musí občanom zaplatiť aj súdne trovy a náklady právneho zastúpenia v plnom rozsahu.
Rozsudok nadobúda právoplatnosť. Ministerstvo dopravy posiela žalobcom finančné prostriedky za súdne trovy a náklady právneho zastúpenia.
28. 3. 2004 Najvyšší súd zrušil výstavbu obchvatu Prešova
Najvyšší súd zrušil výstavbu obchvatu Prešova
Nechcú ľudia v Prešove diaľnice, alebo je v tom iný háčik?
Nedokončená Nábrežná komunikácia má na konte prvú obeť
Stavebné povolenie na Nábrežnú komunikáciu ministerstvo potvrdilo